
            AVIZ

asupra proiectului de Lege pentru ratificarea unor Convenţii şi Acorduri privind impunerea veniturilor din economii şi schimbul automat de informaţii referitoare la astfel de venituri

În conformitate cu prevederile art. 95  şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege pentru ratificarea unor Convenţii şi Acorduri privind impunerea veniturilor din economii şi schimbul automat de informaţii referitoare la astfel de venituri, trimisă cu adresa nr. PL-x 105 din 28 februarie 2007, înregistrată sub nr. 21/54 din 1 martie 2007. 
Potrivit prevederilor art.75 din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din 6 martie 2007.



Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ trimis cu adresa nr. 63 din 19 ianuarie 2006. 

În urma dezbaterilor, cu unanimitate de voturi, s-a hotărât avizarea favorabilă a proiectului de lege.



În raport cu obiectul şi conţinutul său, iniţiativa legislativă face parte din categoria legilor ordinare.
                     PREŞEDINTE,
      
 
          Mihai TUDOSE

                                                           SECRETAR,

                                                             Iuliu NOSA

                                                                                             Expert parlamentar,
                                                                                                                                           Graziella  Segărceanu

